
Szoftveresen támogatott rádiófrekvenciás tesztelés

A modern okostelefonok, a mindennapi életünk szerves részét képezik. Természetesnek vesszük, hogy segítségükkel hívásokat bonyolítunk le és szélessávval internetezünk. Ami számunkra természetes, az a telefon számára egy összetett rádiófrekvenciás adatátvitel, a számára legközelebbi bázisállomás felé. Egy telefonok szervizelésével foglalkozó cég számára ezért kiemelkedően fontos, hogy az általa kiadott készülékek rádiófrekvenciás szempontból megfelelően működjenek.
Dolgozatomban a telefonok rádiós működésének rövid ismertetése után bemutatom, hogy egy szerviz számára milyen eszközök állnak rendelkezésére, a telefonok rádiófrekvenciás tesztelésére. Kifejtem, hogy a tesztelés milyen előnyökkel és kihívásokkal járhat. Egy konkrét műszerpark példáján, egy létező amortizációs problémát fogok részletezni, valamint arra egy szoftveres megoldást keresni.
Megoldásként a rádiófrekvenciás profilok szoftveres kompenzálásának lehetőségét fogom vizsgálni, amely a korábbi mérések figyelembevételével létrehozott ábrázat, vizuális deformációját követően jöhet létre. A dolgozatban a célszoftver fejlesztésének 3 éves időtartamát, egy kezdetleges állapottól kezdve, a funkcionálisan teljes program eléréséig mutatom be. Kitérek a fejlesztés közben történő, a műszerparkban és folyamatokban bekövetkezett változásokra is. A 2021-ben élesben alkalmazott megoldás, funkcionális szinten is teljes bemutatásra kerül. Egy szerkezeti áttekintést követően kifejtem, hogy milyen hatással volt a célszoftver a tesztelés folyamatára.



